Document ID: 31976R0707

Padomes Regula (EEK) Nr. 707/76
(1976. gada 25. marts)
par zīdtārpiņu audzēšanas ražotāju grupu atzīšanu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā, lai nodrošinātu taisnīgu ienākumu zīdtārpiņu audzētājiem un lai stabilizētu šo produktu tirgu, būtu jāveicina piegāžu centralizācija un ražošanas pielāgošana tirgus prasībām, realizējot audzētāju kopīgu rīcību;
tā kā šos mērķus var sasniegt, veidojot ražotāju grupas, kas liek to biedriem pakļauties zināmiem noteikumiem attiecībā uz ražošanu un tirdzniecību;
tā kā, lai izvairītos no diskriminācijas starp ražotājiem un lai nodrošinātu jebkuras veiktās darbības vienotību un efektivitāti, būtu jānosaka visā Kopienā piemērojami nosacījumi, kas ražotāju grupām ir jāievēro, lai tās tiktu atzītas dalībvalstīs,
IR PIEŅĒMUSI ŠO REGULU.
1. pants
Šajā regulā "atzītas ražotāju grupas" ir jebkuras zīdtārpiņu audzētāju grupas, kuras paši audzētāji ir izveidojuši, lai sasniegtu kādu no šādiem mērķiem:
a) lai veicinātu piegāžu centralizāciju;
b) lai nodotu asociēto audzētāju rīcībā attiecīgus tehniskos resursus zīdtārpiņu audzēšanas izstrādājumu sagatavošanai, uzglabāšanai un tirdzniecībai ar nosacījumu:
- ka ražotāju grupa visu savu produkciju tirgo, t. i., pārdod vairumtirgotājiem vai lietotājnozarēm, tomēr attiecībā uz zināmiem daudzumiem grupa var atbrīvot audzētājus no šā pienākuma,
- ka attiecībā uz ražošanu un tirdzniecību viņi pielieto ražotāju grupas pieņemtos noteikumus, kuru mērķis ir pielāgot piegāžu apjomu un izstrādājumu kvalitāti tirgus prasībām,
un ko dalībvalsts atzīst saskaņā ar 2. pantu.
2. pants
1. Dalībvalstis atzīst grupas, ciktāl to darbības ietver kokonu ražošanu un tirdzniecību, kuras lūdz atzīšanu un kuras atbilst abiem turpmāk minētajiem vispārīgiem nosacījumiem, kā arī tiem, kas minēti 1. pantā. Šīm grupām:
a) jāsniedz dokumentārs pierādījums par attiecīga līmeņa saimniecisko darbību;
b) jāizslēdz visās savās darbības jomās jebkura veida diskriminācija starp Kopienas audzētājiem inter alia attiecībā uz viņu valstisko piederību vai uzņēmējdarbības veikšanas vietu;
c) jābūt juridiskas personas statusam vai pietiekamai tiesībspējai un rīcībspējai, lai izmantotu tiesības, kā arī pildītu pienākumus saskaņā ar valsts likumiem;
d) savos noteikumos jāietver:
- pienākums vest atsevišķu grāmatvedību par tām darbībām, par kurām ir piešķirta atzīšana,
- noteikumi, kuru mērķis ir nodrošināt, lai grupas biedri, kuri vēlas pārtraukt savu dalību grupā, varētu to darīt tikai tad, ja viņi ir bijuši biedri vismaz trīs gadus kopš tā laika, kad grupai ir piešķirta atzīšana, ar nosacījumu, ka viņi informē grupu par savu nodomu vismaz gadu iepriekš. Šos nosacījumus piemēro, ciktāl tie nav pretrunā ar valsts tiesību aktu prasībām, lai aizstāvētu grupas vai to kreditorus, atsevišķos gadījumos, no jebkādām finansiālām sekām, kas varētu rasties biedra izstāšanās gadījumā, vai lai liegtu biedram izstāties no grupas finanšu gada laikā;
e) nav citu biedru, kā vien zīdtārpiņu audzētāji.
2. Tā dalībvalsts, kuras teritorijā ražotāju grupai ir reģistrēts birojs, ir valsts, kuras kompetencē ir atzīt ražotāju grupas.
3. pants
Vajadzības gadījumā sīki izstrādātus noteikumus šīs regulas piemērošanai pieņem saskaņā ar Padomes 1970. gada 29. jūnija Regulas (EEK) Nr. 1308/70 par linu un kaņepju tirgus kopīgo organizāciju [3], kuru groza Akts par pievienošanās nosacījumiem un pielāgojumiem Līgumos [4], 12. pantu.
4. pants
Šī regula stājas spēkā 1976. gada 1. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 25. martā

Labels: 6